SPLITSKA policija provodi kriminalističko istraživanje nad dvojicom muškaraca koje su osumnjičili za razbojništvo.

Jučer poslijepodne su prišli 24-godišnjaku koji je u Milni na Braču šetao sa suprugom. Zaprijetili su mu i tražili da skine majicu nogometnog kluba Osijek.

Muškarac je to odbio, sjeo u vozilo i otišao. Međutim, dvojica su sjela na moped i krenula za njim.

Tekst se nastavlja ispod oglasa

Stali su ispred njegovog auta, zbog čega se morao zaustaviti. Počeli su udarati po vozilu i prijetiti mu smrću pa im je 24-godišnjak ipak predao majicu, piše Dalmatinski portal.